pythainlp/thai_wikipedia_clean_20230101 huggingface dataset:
เฉินเซิน จารชนหน้าหยก เป็นซี่รี่ย์ที่ประสบความสำเร็จทั้งในด้านเสียงวิจารณ์ กระแส และเรทติ้ง ซีรีส์เรื่องนี้ได้รับการชื่นชมในด้านความหนักแน่นของเนื้อเรื่อง และฝีมือการแสดงของนักแสดง โดยเฉพาะนักแสดงนำอย่าง หลี่อี้เฟิง เป็นซีรีส์ที่ทำเรทติ้งได้สูงที่สุดในละครแนวสงครามตั้งแต่อดีตจนถึงปัจจุบัน โดยทำเรทติ้งระหว่างออกอากาศสูงที่สุดได้ถึง 2.46 และเป็นซีรีส์แนวสายลับเรื่องแรกที่มียอดชมออนไลน์ผ่านหลัก 1 หมื่นล้านครั้ง ทั้งซีรีส์ ทีมงาน และนักแสดงนำ ต่างกวาดรางวัลใหญ่ จากเวทีหลักของจีนมาได้หลายรางวัล
Sparrow (TV series)
เอ็กซ์-ลีก
เอ็กซ์-ลีก  เป็นลีกกีฬาอเมริกันฟุตบอลระดับอาชีพในประเทศญี่ปุ่น ก่อตั้งในปี ค.ศ. 1971
เฟรดริก เรนเฟลด์ท
จอห์น เฟรดริก เรนเฟลด์ท  เป็นนักเศรษฐศาสตร์ อาจารย์และอดีตนักการเมืองชาวสวีเดน ดำรงตำแหน่งนายกรัฐมนตรีแห่งสวีเดนตั้งแต่ปี 2549 ถึงปี 2557
กลุ่มภาษาอิโรควอย
สมาคมบาสเกตบอลฟิลิปปินส์
สมาคมบาสเกตบอลฟิลิปปินส์  ย่อว่า พีบีเอ (PBA) เป็นลีกบาสเกตบอลชายอาชีพในประเทศฟิลิปปินส์ ก่อตั้งในปี ค.ศ. 1975 โดยเป็นลีกบาสเกตบอลอาชีพแรกในทวีปเอเชีย
ไลโคปีน
ไลโคปีน  เป็นสารกลุ่มแคโรทีนอยด์ชนิดแคโรทีน (แคโรทีนอยด์ที่ไม่มีอะตอมออกซิเจน) ลักษณะเป็นของแข็ง ไม่ละลายน้ำ มีสูตรเคมีคือ C40H56 มีมวลโมเลกุล 536.9 g/mol ไลโคปีนเป็นสารไฮโดรคาร์บอนชนิดเทอร์พีนที่มีโครงสร้างเป็นเส้นตรงยาว ประกอบด้วยหมู่ไอโซพรีน 8 หมู่ที่เชื่อมด้วยพันธะคู่ 13 พันธะ โดยพันธะคู่ 11 พันธะเป็นแบบคอนจูเกต ทำให้ไลโคปีนสามารถดูดกลืนแสงที่มีความยาวคลื่นต่างกันได้ ยกเว้นสีแดงซึ่งมีความยาวคลื่นมากที่สุดจึงสะท้อนกลับ ทำให้ไลโคปีนปรากฏเป็นสีแดง ชื่อไลโคปีนมาจากชื่อชนิดของมะเขือเทศคือ "lycopersicum"
พืชและสาหร่ายใช้ไลโคปีนในการสังเคราะห์แสงและกลไกป้องกันการได้รับแสงมากเกิน โดยสังเคราะห์จากการเปลี่ยนกรดเมวาโลนิกเป็นไดเมทิลอัลลิลไพโรฟอสเฟต จากนั้นจะควบแน่นกับ 3 โมเลกุลของไอโซเพนเทนิลไพโรฟอสเฟตกลายเป็นเจรานิลเจรานิลไพโรฟอสเฟต และสลายกลายเป็นไฟโตอีน ก่อนไฟโตอีนจะถูกเอนไซม์ไฟโตอีนดีแซทิวเรสสลายกลายเป็นไลโคปีน เนื่องจากเป็นสารที่ละลายในไขมัน ไลโคปีนจึงต้องจับกับกรดน้ำดีและไขมันเพื่อให้ดูดซึมที่ลำไส้เล็กได้ ไลโคปีนไม่ใช่สารอาหารที่จำเป็นต่อร่างกาย มีการรายงานถึงปริมาณที่เหมาะสมของการรับไลโคปีนในแต่ละวันอยู่ที่ 75 มิลลิกรัม/วัน
ไลโคปีนพบในผักผลไม้สีแดงส้ม ได้แก่ มะเขือเทศ ฟักข้าว แตงโม มะละกอ และพริกหยวก เมื่อใช้เป็นวัตถุเจือปนอาหาร ไลโคปีนจะมีเลขอีคือ E160d ไลโคปีนเป็นสารต้านอนุมูลอิสระที่ช่วยยับยั้งปฏิกิริยาออกซิเดชันที่ก่อให้เกิดอนูมุลอิสระซึ่งส่งผลเสียต่อเซลล์ และมีงานวิจัยขั้นต้นที่บ่งชี้ว่าไลโคปีนอาจช่วยยับยั้งโรคระบบหัวใจหลอดเลือดและมะเร็งต่อมลูกหมาก
มาร์ติน บิซการ์รา
มาร์ติน อัลเบร์โต บิซการ์รา กอร์เนโฆ (; เกิด 22 มีนาคม ค.ศ. 1963) เป็นวิศวกรและนักการเมืองชาวเปรูซึ่งเป็นประธานาธิบดีของประเทศเปรู ในช่วง 23 มีนาคม พ.ศ. 2561 – 9 พฤศจิกายน พ.ศ. 2563
พันท้ายนรสิงห์ (ละครโทรทัศน์)
อัยมัน อัลมัษลูษี
อัยมัน อัลมัษลูษี (เกิดวันที่ 14 กันยายน ค.ศ. 1984) เป็นนักฟุตบอลชาวตูนิเซีย ปัจจุบันเล่นในตำแหน่งผู้รักษาประตูให้กับอัล-อะดาเลาะห์ และเป็นกัปตันของทีมชาติตูนิเซีย เขาได้รับการยกย่องให้เป็นผู้รักษาประตูที่ดีที่สุดของตูนิเซียและหนึ่งในผู้รักษาประตูที่ดีที่สุดของแอฟริกา เขามีความโดดเด่นในด้านการเล่นบอลด้วยเท้าในกรอบเขตโทษ
อัลมัษลูษีพาทีมชาติตูนิเซียชนะเลิศแอฟริกาเนชันส์แชมเปียนชิป 2011 ซึ่งจัดขึ้นที่ซูดาน ต่อมาในแอฟริกาคัพออฟเนชันส์ 2015 เขาติดทีมยอดเยี่ยมประจำทัวร์นาเมนต์ นอกจากนี้ในซีเอเอฟแชมเปียนส์ลีก ฤดูกาล 2007 เขาเก็บคลีนชีตส์ให้กับสโมสรต้นสังกัดได้หลายนัด แม้ว่าในตอนนั้นเขาจะมีอายุเพียง 23 ปีก็ตาม
ES Sahel
Aymen Mathlouthi
ไมเคิล เบตส์
เจ้าชายไมเคิล องค์อธิปัตย์แห่งซีแลนด์ ทรงเป็นประมุขแห่งซีแลนด์ ประสูติเมื่อวันที่ 2 สิงหาคม ค.ศ.1952 เป็นพระโอรสในเจ้าชายรอย องค์อธิปัตย์แห่งซีแลนด์และเจ้าหญิงโจแอนแห่งซีแลนด์ พระองค์ทรงมีส่วนสำคัญในการกอบกู้และสถาปนาอธิปไตยแห่งซีแลนด์
24 ธันวาคม ค.ศ.1966 เมื่อพระชนมายุ 14 พรรษา ทรงร่วมกับพระบิดาในการยืดครอง HM Fort Rough และทรงก่อตั้งสถานีวิทยุเถื่อน พระองค์ทรงลาออกจากโรงเรียนประจำและพำนักอยู่ที่ HM Fort Rough
2 กันยายน ค.ศ.1967 เจ้าชายรอย องค์อธิปัตย์แห่งซีแลนด์ทรงสถาปนาอำนาจอธิปไตยแห่งซีแลนด์ เจ้าชายไมเคิลพร้อมพระบรมวงศานุวงศ์เสด็จพำนัก ณ ซีแลนด์นับแต่นี้เป็นต้นมา
ค.ศ.1999 เจ้าชายรอย องค์อธิปัตย์แห่งซีแลนด์ได้มีพระบรมราชโองการให้ สมเด็จเจ้าฟ้าชายไมเคิล เจ้าฟ้ามหามกุฎราชกุมาร เป็นผู้สำเร็จราชการแทนพระองค์ ปกครองซีแลนด์แทนพระราชบิดาซึ่งทรงครองราชย์มากว่าสามทศวรรษและมีพระพลานามัยที่ไม่สมบูรณ์
10 ตุลาคม ค.ศ.2012 ทางการของราชรัฐซีแลนด์ได้ประกาศว่า เจ้าชายรอย องค์อธิปัตย์แห่งซีแลนด์สิ้นพระชนม์ ขณะที่มีพระชนมายุ 91 พรรษา จากพระอาการของโรคอัลไซเมอ จึงทำให้สมเด็จเจ้าฟ้าชายไมเคิล เจ้าฟ้ามหามกุฎราชกุมาร ได้ขึ้นเป็นประมุขแห่งซีแลนด์
เจ้าชายไมเคิล องค์อธิปัตย์แห่งซีแลนด์
ดรีมเธียเตอร์
ผลงานเพลงของไอเดิล
ไอเดิล เกิร์ลกรุปเกาหลีใต้ออกสตูดิโออัลบั้ม มาแล้ว 1 อัลบั้ม อีพี 6 อีพี 1 ซิงเกิลอัลบั้ม และดิจิทัลซิงเกิล 8 ซิงเกิล อีกทั้งพวกเธอยังร้องร่วมกับศิลปินอื่น 6 เพลง เพลงประกอบ 2 เพลง
ไอเดิลก่อตั้งโดยคิวบ์เอนเตอร์เทนเมนต์ในปี 2018 และเปิดตัวเมื่อวันที่ 2 พฤษภาคม 2018 พร้อมอีพี "ไอแอม" กับเพลงนำชื่อ "ลาทาทา" ทางวงยังปล่อยดิจิทัลซิงเกิลเพลงแรกชื่อ "ฮันน์ (อะโลน)" เมื่อวันที่ 14 สิงหาคม 2018 เปิดตัวสูงสุดอันดับที่ 8 ในแกออนมิวสิกชาร์ต ในปี 2019 พวกเธอได้ปล่อยอีพีที่สองชื่อ "ไอเมด" เมื่อวันที่ 26 กุมภาพันธ์ 2019 ตามมาด้วยการเปิดตัวดิจิทัลซิงเกิลที่สองชื่อ "อะ-โอ" เมื่อวันที่ 26 มิถุนายน หนึ่งเดือนต่อมาไอเดิลได้เปิดตัวที่ญี่ปุ่นพร้อมอีพีชื่อ "ลาทาทา เมื่อวันที่ 31 กรกฎาคม ในปีเดียวกันอีกสองซิงเกิล"พุตอิตสเตรต (ไนต์แมร์เวอร์ชัน)" และ "ไลออน" ได้รับการปล่อยผ่านในการเข้าร่วมการแข่งขันรายการเซอร์ไววัลของเอ็มเน็ตชื่อ "ควีนดอม" "ไลออน" ประสบความสำเสร็จในเชิงพาณิชย์และได้รับการเสนอชื่อเข้าชิงรางวัล โคเรียมิวสิกอะวอดส์ ต่อมาในเดือนเมษายน 2020 ไอเดิลได้ปล่อยอีพีที่สาม "ไอทรัสต์" และซิงเกิลนำ "โอมายก็อด" วางจำหน่ายเมื่อวันที่ 6 เมษายน อีพีกลายเป็นอัลบั้มที่ขายดีที่สุดของวงและทำคะแนนสูงสุดเป็นอันดับสองในวันแรกของยอดขาย โดยเป็นเกิร์ลกรุปที่มียอดขาย 91,311 ชุด เปิดตัวบน แกออนอัลบั้มชาร์ต ที่มียอดขายมากกว่า 110,000 ชุด และเปิดตัวสูงสุดในชาร์ต "บิลบอร์ด"เวิลด์อัลบั้ม ในเดือนสิงหาคม 2020 พวกเธอได้ออก 2 อัลบั้มได้แก่ "ดัมดิ ดัมดิ" อัลบั้มและซิงเกิลพิเศษในช่วงฤดูร้อนวันที่ 3 สิงหาคม โดยมีเพลงนำในชื่อเดียวกัน และมินิอัลบั้มภาษาญี่ปุ่นชุดที่ 2 ของวง "โอมายก็อด" เมื่อวันที่ 26 สิงหาคม ได้ปล่อยอีพีที่สี่ "ไอเบิร์น " และซิงเกิลนำ "ฮวา" วางจำหน่ายเมื่อวันที่ 11 มกราคม ในเดือนมีนา 2022 พวกเธอได้ออกสตูดิโออัลบั้ม "ไอเนเวอร์ดาย " ในวันที่ 14 มีนาคม
แมแทรซ็องติทร์
แมแทรซ็องติทร์  เป็นตำแหน่งของพระสนมเอกในพระมหากษัตริย์แห่งฝรั่งเศส เป็นตำแหน่งกึ่งทางการและได้รับการสมนาคุณด้วยที่พักส่วนตัว ตำแหน่งดังกล่าวเกิดขึ้นครั้งแรกในรัชสมัยพระเจ้าอ็องรีที่ 4 และมีมาจนถึงรัชสมัยพระเจ้าหลุยส์ที่ 15 แห่งฝรั่งเศส
ในรัชกาลพระเจ้าหลุยส์ที่ 14 "แมแทรซ็องติทร์" แปลได้สองแบบคือบาทบริจาริกาของพระมหากษัตริย์ หรืออนุภรรยาของชายผู้ดีที่คบหากันอย่างเปิดเผย เช่น กาบรีแยล แด็สเทร และชาร์ล็อต-มาร์เกอริต เดอ มงมอร็องซี ในพระเจ้าอ็องรีที่ 4 รวมทั้งมาดาม เดอ ปงปาดูร์ และมาดาม ดูว์ บารี ในพระเจ้าหลุยส์ที่ 15 เป็นต้น
สโมสรฟุตบอลจังหวัดพิษณุโลก
ตำรวจภูธรภาค 5
ในอดีตพื้นที่บริเวณภาคเหนืองของประเทศไทยเคยเป็นอาณาจักรล้านนามาก่อน อันเป็นประเทศราชของสยามในอดีตที่มีอำนาจปกครองตนเอง แต่ขึ้นกับราชอาณาจักรสยาม (รัตนโกสินทร์) จนกระทั่งในรัชสมัยของพระบาทสมเด็จพระจุลจอมเกล้าเจ้าอยู่หัว ทรงได้รวมอาณาจักรล้านนาเข้ามาเป็นส่วนหนึ่งของราชอาณาจักรสยาม และถูกจัดการปกครองใหม่ให้เป็นมณฑลสองอันได้แก่ มณฑลพายัพ และ มณฑลมหาราษฎร์ (ภายหลังในรัชสมัยของพระบาทสมเด็จพระปกเกล้าเจ้าอยู่หัว ได้มีการยุบมารวมกับมณฑลพายัพ) เมื่อการปกครองมีลักษณะขึ้นอยู่กับส่วนกลางเป็นหลักแล้วจึงต้องมีการจัดตั้งหน่วยราชการจากส่วนกลาง
โดยในส่วนของตำรวจนั้นช่วงแรกเป็นหน้าที่ของกรมพลตระเวนหัวเมือง ภายหลังสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้ตั้งกรมตำรวจภูธรขึ้นแทน โดยสังกัดกับกระทรวงมหาดไทย และมีการจัดตั้งกองตำรวจภูธรไปตามมณฑลต่าง ๆ
รวมถึงทมณฑลในภาคเหนือทั้งสองนี้ด้วย โดยเมื่อมีการจัดตั้งกองตำรวจภูธรในภาคเหนือแล้ว รัชกาลที่ 5 ทรงโปรดเกล้าฯ ให้ พลตำรวจตรี เจ้าราชวงศ์ (แก้วปราบเมรุ ณ ลำปาง) ผู้ซึ่งเป็นหนึ่งในเจ้านายฝ่ายเหนือเป็นผู้บังคับบัญชาท่านแรก
โดยในช่วงแรกนี้เองก็ถูกเรียกว่ากองบัญชาการตำรวจภูธรเขต 3 ก็ได้ตั้งอยู่ในคุ้มเจ้าหลวงนครลำปางด้วยความอนุเคราะห์จาก พล.ต.ต.เจ้าราชวงศ์(เจ้าแก้วปราบเมรุ ณ ลำปาง) ภายหลังได้ย้ายไปอยู่ ณ ที่ตั้งเดิมของกงศุลอังกฤษในสมัยที่เป็นอาณาจักรล้านนา ริมแม่น้ำ
้วัง ใน อ.เมืองลำปาง จ.ลำปาง
ในปี พ.ศ. 2494 ได้มีการเปลี่ยนชื่อเป็น กองบังคับการตำรวจภูธรเขต 5 และทำการสร้างตัวกองบัญชาการขึ้นใหม่ใกล้กับกองบังคับการตำรวจภูธรจังหวัดลำปาง และสถานีตำรวจภูธรอำเภอเมืองลำปาง แต่ภายหลังในปี พ.ศ. 2519 ได้มีการออก พรฎ.การแบ่งส่วนราชการกรมตำรวจ พ.ศ. ๒๕๑๙​ ก่อให้เกิดการปรับเปลี่ยนใหม่อีกครั้งโดยครั้งนี้ใช้ชื่อ กองบัญชาการตำรวจภูธรภาคที่ ๓ โดยได้จัดตั้งกองบังคับการ 1-12 ขึ้น ในกองบัญชาการตำรวจภูธร 1-4 และกองบังคับการ 7 - 9 ขึ้นต่อกองบัญชาการตำรวจภูธร 3
หลังจากนั้นก็มีการปรับโครงสร้างใหม่ให้เป็นกองบัญชาการตำรวจภูธรภาค 5 (บช.ภ.5) และสุดท้ายก็ได้มีการปรับเปลี่ยนโครงสร้างในครั้งสุดท้ายที่ยังใช้มาจนถึงปัจจุบันคือ พระราชกฤษฎีกา แบ่งส่วนราชการสำนักงานตำรวจแห่งชาติ พ.ศ. 2552 ก็ได้กำหนดให้เป็นตำรวจภูธรภาค 5 (ภ.5) ในปัจจุบัน
กองบังคับการในสังกัต.
นานักปันถี
นานักปันถี คือกลุ่มศาสนิกชนที่นับถือคุรุนานัก ศาสดาของศาสนาซิกข์ ควบคู่กับการบูชาเทพเจ้าฮินดู กล่าวกันว่าชาวนานักปันถีเป็นนับเป็นชาวซิกข์ยุคแรก ๆ ที่เข้มแข็งและไม่ถูกศาสนาซิกข์ยุคใหม่หรือฮินดูครอบงำ
ชุมชนชาวสินธ์ที่นับถือฮินดูจำนวนน้อย ๆ ทั้งในประเทศปากีสถานและอินเดียจำนวนหนึ่งระบุตัวตนว่าไม่ได้นับถือศาสนาซิกข์ แต่นับถือนานักปันถี พวกเขาไม่ไว้เคราหรือโพกหัวอย่างชาวซิกข์ และดูเหมือนชาวฮินดูทั่วไป ส่วนการสำรวจสำมะโนครัวประชากรของประเทศอินเดียเมื่อ ค.ศ. 1881 และ ค.ศ. 1891 รายงานว่าชาวสินธ์ฮินดูจำนวนหนึ่งตัดสินใจไม่ได้ว่าจะระบุตัวตนเป็นฮินดูหรือซิกข์ ต่อมามีการสำรวจสำมะโนครัวประชากรเมืองชาห์ปุระ แคว้นปัญจาบเมื่อ ค.ศ. 1911 รายงานว่ามีชาวฮินดูระบุตัวตนว่านับถือนานักปันถี 12,539 คน (คิดเป็นร้อยละ 20 ของชาวฮินดูทั้งหมด) และระบุตัวตนว่านับถือซิกข์ 9,016 คน (คิดเป็นร้อยละ 22 ของชาวซิกข์ทั้งหมด)
ชาวนานักปันถียุคแรกเริ่มอาศัยอยู่ในแคว้นสินธ์และแคว้นปัญจาบ ประเทศปากีสถาน และยังมีผู้นับถือนานักปันถีจำนวนมากในเมืองมัคหร รัฐอุตตรประเทศ ประเทศอินเดีย
แมแทร็สอ็องทิทร์
แมแทรซ็องทิทร์
ไอแอม (อีพี)
ไอแอม  เป็นอีพีเปิดตัวของเกิร์ลกรุปเกาหลีใต้ ไอเดิล ออกจำหน่ายแบบดิจิทัลเมื่อวันที่ 2 พฤษภาคม 2018 และแบบแผ่นเมื่อวันที่ 3 พฤษภาคม 2018 โดยคิวบ์เอนเตอร์เทนเมนต์ อัลบั้มประกอบด้วยหกเพลง รวมถึงเพลงนำ "ลาทาทา" ซึ่งแต่งโดย บิกแซนโช และโซย็อน
เมื่อวันที่ 18 เมษายน 2018 คิวบ์เอนเตอร์เทนเมนต์ประกาศเปิดตัวเกิร์ลกรุปพร้อมมินิอัลบั้ม "ไอแอม" และเพลงนำ "ลาทาทา"
รูปภาพของสมาชิกแต่ละคน เผยแพร่ตั้งแต่วันที่ 23–24 เมษายน 2018
โซย็อนอธิบายว่าอัลบั้ม "ไอแอม" เป็น "อัลบั้มที่มีบุคลิกภาพแตกต่างกันหกแบบ" เธออธิบายต่อ "ฉันแต่งเพลง "ลาทาทา" ขณะที่คิดถึงสมาชิกแต่ละคนไปด้วย"
คอร์ล ปิลด์
นิลส์ แดเนียล คอร์ล ปิลด์  เป็นนักการเมืองและนักการทูตสวีเดนซึ่งเป็นนายกรัฐมนตรีของสวีเดน 2534 ถึง 2537 เขาเป็นผู้นำของพรรคมัชฌิมาจาก 2529 ถึง 2542
ไอเมด (อีพี)
ไอเมด  เป็นอีพีที่สองของเกิร์ลกรุปเกาหลีใต้ ไอเดิล ออกจำหน่ายแบบดิจิทัลและแบบแผ่นเมื่อวันที่ 26 กุมภาพันธ์ ค.ศ. 2019 อัลบั้มประกอบด้วยห้าเพลง รวมถึงเพลงนำ "เซญโญริตา" ซึ่งแต่งโดย บิกแซนโช และโซย็อน
เมื่อวันที่ 10 กุมภาพันธ์ 2019 คิวบ์เอนเตอร์เทนเมนต์ประกาศว่าไอเดิลเตรียมออกจำหน่ายมินิอัลบั้มที่สองชื่อ "ไอเมด" ในวันที่ 26 กุมภาพันธ์ 2019
เมื่อวันที่ 11 กุมภาพันธ์ พวกเขาปล่อยตารางโปรโมตสำหรับอัลบั้ม 13 กุมภาพันธ์ รายชื่อเพลงได้รับการเปิดเผย อัลบั้มประกอบด้วยห้าเพลง รวมถึงเพลงนำ "เซญโญริตา" มินนี่มีส่วนร่วมในการแต่งเพลงกับอัลบั้มนี้ครั้งแรก
เมื่อวันที่ 20 กุมภาพันธ์ ตัวอย่างเพลงได้เผยแพร่ และตามมาด้วยทีเซอร์วิดีโอ
อีพีออกจำหน่ายเมื่อวันที่ 26 กุมภาพันธ์ผ่านทางพอร์ทัลเพลงหลายแห่งในเกาหลีใต้ ในขณะที่อัลบั้มออกจำหน่ายในวันต่อมา
สถานีรถไฟรังสิต
มิทรี 10 คัพ
มิทรี 10 คัพ  เป็นลีกรักบี้ยูเนียนอาชีพในประเทศนิวซีแลนด์ ก่อตั้งในปี ค.ศ. 2006 โดยมีทีมแข่งขันทั้งหมด 14 ทีม
พรีเมียร์ชิปรักบี้
พรีเมียร์ชิปรักบี้  เป็นลีกรักบี้ยูเนียนอาชีพในประเทศอังกฤษ ก่อตั้งในปี ค.ศ. 1987 โดยมีทีมแข่งขันทั้งหมด 12 ทีม
เมลิเซนเดอแห่งเยรูซาเลม
เมลิเซนเดอแห่งเยรูซาเลม  เป็นพระธิดาของพระเจ้าบอลด์วินที่ 2 กษัตริย์นักรบครูเสดแห่งเยรูซาเลม เมลิเซนเดอขึ้นครองบัลลังก์ต่อจากพระบิดาเป็นกษัตริยา ปกครองเยรูซาเลมยาวนานกว่า 20 ปี ตั้งแต่ ค.ศ. 1131 ถึง ค.ศ. 1153
เมลิเซนเดอสมภพเมื่อปี ค.ศ. 1105 ในเคาน์ตีอิเดซา (ปัจจุบันอยู่ในประเทศตุรกี) รัฐครูเสดที่ก่อตั้งขึ้นเมื่อปี ค.ศ. 1098 โดยทรงเป็นบุตรสาวของบอลด์วินแห่งบูลอญ เคานต์แห่งอิเดซากับมอร์เฟียแห่งมาลาเทีย ธิดาขุนนางอาร์เมเนียผู้ปกครองนครมาลาเทียและเป็นขุนนางศักดินาของบอลด์วิน
มอร์เฟียเป็นเพื่อนคู่คิดทางการเมืองของบอลด์วิน ทั้งคู่มีบุตรด้วยกัน 4 คน เป็นผู้หญิงล้วน ได้แก่ เมลิเซนเดอ, อาลิซ (เจ้าหญิงแห่งแอนติออก), ฮอดิเอร์นา (เคาน์เตสแห่งตริโปลี) และโยเวตา (พระอธิการิณีแห่งบีตาเนีย)
ในปี ค.ศ. 1118 บอลด์วินขึ้นเป็นพระเจ้าบอลด์วินที่ 2 แห่งเยรูซาเลม เหล่าขุนนางแนะนำให้พระองค์ทิ้งมอร์เฟียเนื่องจากนางมีแต่พระธิดา พระองค์เป็นกษัตริย์ ควรอภิเษกสมรสเพื่อสร้างผลประโยชน์ทางการเมืองและควรมีพระโอรส ทว่าพระเจ้าบอลด์วินที่ 2 ไม่ยอมทิ้งพระมเหสีและได้เลี้ยงดูเมลิเซนเดอ พระธิดาคนโตมาอย่างทายาท พระนางถูกเรียกว่า “พระธิดาของกษัตริย์และทายาทแห่งราชอาณาจักรเยรูซาเลม” ในปี ค.ศ. 1128 เมลิเซนเดอถูกประกาศเป็นผู้สืบมรดกอย่างเป็นทางการ
ฟูลก์แห่งอ็องฌู.
พระเจ้าบอลด์วินหันไปผูกมิตรกับฝรั่งเศส พระองค์มองหาสามีที่เหมาะสม ผู้ที่จะช่วยค้ำจุนตำแหน่งกษัตริยาให้พระธิดา พระเจ้าหลุยส์ที่ 6 แห่งฝรั่งเศสได้แนะนำฟูลก์ที่ 5 เคานต์แห่งอ็องฌูและเมนให้ พระเจ้าบอลด์วินจับพระธิดาสมรสกับฟูลก์แห่งอ็องฌูในปี ค.ศ. 1129 ฟูลก์มีอายุมากกว่าเมลิเซนเดอถึง 16 ปีและมีลูกติด คือ จูฟเฟรย์แห่งอ็องฌู ฟูลก์ได้ยกอ็องฌูให้แก่บุตรชาย เพื่อให้จูฟเฟรย์มีหน้ามีตาพอที่จะสมรสกับมาทิลดาแห่งอังกฤษ พระราชธิดาและทายาทของพระเจ้าเฮนรีที่ 1 แห่งอังกฤษ
หลังสมรสฟูลก์แสดงออกว่าต้องการยึดตำแหน่งกษัตริยาในอนาคตของเมลิเซนเดอและให้พระนางได้เป็นเพียงพระราชินีคู่สมรส ในปี ค.ศ. 1130 เมลิเซนเดอให้กำเนิดพระโอรสซึ่งใช้ชื่อเดียวกับพระอัยกา คือ บอลด์วิน พระเจ้าบอลด์วินที่ 2 ได้ทำพิธีราชาภิเษกให้พระธิดา, พระชามาดา และพระนัดดาได้ปกครองเยรูซาเลมร่วมกัน โดยให้สิทธิขาดในการเลี้ยงดูพระโอรสแก่เมลิเซนเดอ ซึ่งเป็นการลดทอนอิทธิพลของฟูลก์
กษัตริยาแห่งเยรูซาเลม.
การปกครองร่วมกับพระเจ้าฟูลก์.
หลังพระเจ้าบอลด์วินที่ 2 สวรรคตไปในวันที่ 21 สิงหาคม ค.ศ. 1131 พระราชินีเมลิเซนเดอได้ขึ้นเป็นกษัตริย์ร่วมกับพระเจ้าฟูลก์ พระสวามีผู้คอยงัดอำนาจทางการเมืองกับพระนาง พระเจ้าฟูลก์พยายามทำลายอำนาจชื่อเสียงด้วยการกล่าวหาว่าพระนางคบชู้กับอูก เลอ พวีเซ ลูกพี่ลูกน้องของพระนาง เพื่อบั่นทอนอำนาจทางการเมืองของพระราชินีเมลิเซนเดอ แต่ไม่มีใครเชื่อ อูเตอคูร์หรือสภาศักดินาแห่งราชอาณาจักรเยรูซาเลมเลือกสนับสนุนพระราชินี
ความขัดแย้งระหว่างกษัตริย์กับกษัตริยาตึงเครียดขึ้นเรื่อยๆ จนเกิดเป็นสงครามในปี ค.ศ. 1134 พระราชินีเมลิเซนเดอปราบฝ่ายพระสวามีได้ในปี ค.ศ. 1135 ต่อมาทั้งคู่คืนดีกันและมีพระโอรสด้วยกันอีกคน คือ อมาลริค ในปี ค.ศ. 1136  พระราชินีเมลิเซนเดอกับพระเจ้าฟูลก์ปกครองบ้านเมืองร่วมกันต่อไปจนกระทั่งในปี ค.ศ. 1143 พระเจ้าฟูลก์ประสบอุบัติเหตุระหว่างล่าสัตว์จนสวรรคต พระโอรสคนโต คือ พระเจ้าบอลด์วินที่ 3 จึงได้ขึ้นเป็นกษัตริย์ร่วมกับพระมารดา แต่เนื่องจากพระโอรสยังเป็นผู้เยาว์ พระราชินีเมลิเซนเดอจึงควบตำแหน่งเป็นทั้งกษัตริย์ร่วมและผู้สำเร็จราชการในพระโอรส พระนางจึงมีอำนาจสิทธิขาดในการบริหารบ้านเมืองแต่เพียงผู้เดียว
การปกครองร่วมกับพระเจ้าบอลด์วินที่ 3.
พระราชินีเมลิเซเดกับพระเจ้าบอลด์วินที่ 3 มีความสัมพันธ์ที่ซับซ้อน พระนางสนิทกับพระโอรสทั้งสอง แต่ไม่ยอมให้อำนาจสิทธิขาดใดๆ แก่พระโอรส พระนางบริหารบ้านเมืองแต่เพียงผู้เดียวตั้งแต่ ค.ศ. 1131 จนถึง ค.ศ. 1153 โดยมีฐานอำนาจอยู่ในตอนกลางและตอนใต้ของประเทศ ระหว่างนั้นพระเจ้าบอลด์วินที่ 3 เติบโตเป็นผู้บัญชาการทหารมากฝีมือ แต่พระราชินีเมลิเซนเดอยังไม่ยอมแบ่งอำนาจใดๆ ให้ ทำให้เกิดความตึงเครียดระหว่างพระมารดากับพระโอรส
ในปี ค.ศ. 1150 พระเจ้าบอลด์วินที่ 3 ต้องการบริหารบ้านเมืองอย่างเต็มตัว อูเตอคูร์จึงแก้ไขปัญหาอย่างประนีประนอมด้วยการแบ่งราชอาณาจักรออกเป็นสองส่วน คือ ส่วนเหนือและส่วนใต้ พระเจ้าบอลด์วินได้ปกครองราชอาณาจักรส่วนเหนือซึ่งมีนครเอเคอร์และนครไทร์ ส่วนพระราชินีเมลิเซนเดอได้ปกครองเป็นกษัตริยาของราชอาณาจักรส่วนใต้ซึ่งมีนครนาบลัสและนครเยรูซาเลม
พระเจ้าบอลด์วินยังไม่พอใจกับข้อสรุปนี้ พระองค์จึงนำทัพบุกเยรูซาเลมในปี ค.ศ. 1152 สุดท้ายคริสตจักรเข้ามาช่วยไกล่เกลี่ยจนทั้งสองฝ่ายสงบศึกกันได้ พระราชินีเมลิเซนเดอเหลือเพียงนครนาบลัสและถูกลดอำนาจเป็นเพียงขุนนางท้องถิ่น แม้โดยภาพรวมจะพ่ายแพ้แต่พระนางยังคงมีอิทธิพล สองแม่ลูกคืนดีกัน พระเจ้าบอลด์วินที่ 3 วางใจให้พระมารดาเป็นผู้สำเร็จราชการในยามที่พระองค์ออกทำศึกแย่งชิงแผ่นดินศักดิ์สิทธิ์
ในปี ค.ศ. 1161 พระนางเมลิเซนเดอเส้นเลือดในสมองแตกจนทำให้ความจำบกพร่อง พระนางสิ้นพระชนม์ในวันที่ 11 กันยายน ค.ศ. 1161 วิลเลียมแห่งไทร์ผู้อยู่ร่วมยุคเดียวกันกล่าวถึงพระนางว่าเป็นหญิงฉลาด เปี่ยมไปด้วยประสบการณ์ในการบริหารกิจการบ้านเมือง อยู่เหนือข้อจำกัดทางเพศ และทำหน้าที่สำคัญได้อย่างไร้ข้อกังขา
พระเจ้าบอลด์วินที่ 3 พระโอรสของพระองค์สวรรคตในอีกสองปีต่อมา คือ ปี ค.ศ. 1163 อมาลริค พระโอรสคนเล็กของพระนางเมลิเซนเดอได้สืบทอดบัลลังก์ต่อไป
สมเด็จพระราชินีนาถเมลิเซนด์แห่งเยรูซาเลม
รถไฟฟ้าชานเมืองสายสีแดงเข้ม
วอลเลย์บอลหญิงในโอลิมปิกฤดูร้อน 2020 รอบคัดเลือกโซนยุโรป
การแข่งขันวอลเลย์บอลหญิงในโอลิมปิกรอบคัดเลือกโซนเอเชีย 2020 เป็นการแข่งขันวอลเลย์บอลในทวีปยุโรปเพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลยุโรป โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่อาเพลโดร์น ประเทศเนเธอร์แลนด์ ระหว่างวันที่ 5–12 มกราคม ค.ศ. 2020
อาร์ชดัชเชสมารีอา คริสทีนาแห่งออสเตรีย (ประสูติ ค.ศ. 1879)
อาร์ชดัชเชสมารีอา คริสทีนาแห่งออสเตรีย (ค.ศ. 1879–1962)  ประสูติเมื่อวันที่ 17 พฤศจิกายน 2422 เป็นพระธิดาพระองค์ใหญ่ใน อาร์ชดยุกฟรีดริช ดยุกแห่งเท็ชเชิน กับ เจ้าหญิงอิซาเบลลาแห่งคร็อย
อาร์ชดัชเชสมารีอา คริสทีนาแห่งออสเตรีย (ค.ศ. 1879–1962) ทรงเสกสมรสกับ เอ็มมานูเอล เจ้าชายรัชทายาทแห่งซาล์ม-ซาล์ม เมื่อวันที่ 10 พฤษภาคม 2445 รับพระราชทานพระอิสริยยศเคียงคู่พระสวามีที่ เจ้าหญิงรัชทายาทแห่งซาล์ม-ซาล์ม พระชายา มีพระบุตรดังนี้
ต่อมาในปี 2459 พระสวามีได้สิ้นพระชนม์ไปก่อนสืบพระอิสริยยศ ทำให้พระโอรสคือ นิโคลัส เลโอปอลด์ เจ้าชายที่ 8 แห่งซาล์ม-ซาล์ม ได้กลายเป็น เจ้าชายรัชทายาทแทนที่พระบิดา ก่อนที่จะได้สืบพระอิสริยยศในปี 2466 ถัดจากพระอัยกาคือ อัลเฟรด เจ้าชายที่ 7 แห่งซาล์ม-ซาล์ม ทำให้พระองค์ต้องดำรงพระอิสริยยศเป็น เจ้าหญิงหม้ายแห่งซาล์ม-ซาล์ม
พระนางสิ้นพระชนม์ลงเมื่อวันที่ 6 สิงหาคม พ.ศ. 2505 สิริพระชันษา 82 ปี
เครื่องในสัตว์
เครื่องในสัตว์ เป็นอวัยวะภายในของสัตว์ที่ถูกชำแหละ โดยไม่รวมถึงกล้ามเนื้อและกระดูก เช่น หัวใจ ตับ ปอด ฯลฯ
ในบางวัฒนธรรม การรับประทานเครื่องในสัตว์ถือเป็นสิ่งต้องห้าม แต่ในบางวัฒนธรรมก็รับประทานเป็นอาหารหลัก หรืออาจเป็นอาหารราคาแพงได้ด้วย
ในบางครั้ง เครื่องในสัตว์อาจหมายถึงซากของส่วนที่เน่าเสียของสัตว์ โดยอาจนำไปผลิตเป็นปุ๋ยหรือเชื้อเพลิง หรือผลิตเป็นอาหารสัตว์สำหรับจำหน่าย
ชาลส์ที่ 2 แห่งอังกฤษ
ข้อห้าม
ข้อห้าม  เป็นการห้ามไม่ให้ทำสิ่งใดสิ่งหนึ่ง (มักจะเป็นสิ่งที่เกี่ยวข้องกับการพูดหรือพฤติกรรม) บนพื้นฐานของความรู้สึกทางวัฒนธรรมซึ่งคนทั่วไปมองว่าสิ่งดังกล่าวน่ารังเกียจหรือเป็นสิ่งที่ไม่ควรทำ โดยข้อห้ามแต่ละอย่างปรากฏอยู่ในทุกสังคม
ในเชิงเปรียบเทียบ ข้อห้ามที่เกี่ยวข้องกับรายการอาหารดูเหมือนจะไม่สมเหตุสมผลเลย เนื่องจากสิ่งที่อาจถูกมองว่าไม่เหมาะสำหรับบุคคลบางกลุ่มที่ยึดหลักตามธรรมเนียมหรือศาสนา ก็อาจเป็นที่ยอมรับอย่างสมบูรณ์ต่อกลุ่มอื่น ๆ ได้เช่นกัน
ข้อห้ามมักจะมีจุดประสงค์เพื่อปกป้องมนุษย์ให้อยู่รอดได้ในสังคมนั้น ๆ ซึ่งอาจเกี่ยวข้องกับการแพทย์หรือระบบนิเวศซึ่งมีความชัดเจนในหลาย ๆ ด้าน รวมถึงศาสนาหรือจิตวิญญาณ หรืออาจมีจุดประสงค์อื่น ๆ ด้วย ข้อห้ามที่ได้รับการยอมรับจากกลุ่มหรือชนเผ่าใดกลุ่มหนึ่ง โดยเฉพาะส่วนที่เกี่ยวข้องกับวิถีชีวิต มักช่วยในเรื่องการติดต่อกัน รวมไปถึงการรักษาเอกลักษณ์ของชนเผ่าตนต่อหน้าชนเผ่าอื่น ๆ ด้วย
ซากเน่า
ซากเน่า  เป็นส่วนของซากสัตว์ที่เน่าเสีย ซึ่งเป็นแหล่งอาหารที่สำคัญของพวกสิ่งมีชีวิตกินเนื้อและสิ่งมีชีวิตกินทั้งพืชและสัตว์ (อาจเรียกรวมว่าสัตว์กินซาก) เช่น แร้ง อินทรี ไฮยีนา ฯลฯ
Primus inter pares
Primus inter pares  เป็นวลีในภาษาละติน มีความหมายคือ ผู้เป็นหนึ่งในบรรดาผู้เท่าเทียมกัน หรือ ผู้เป็นเอกในบรรดาผู้เท่าเทียมกันทั้งปวง โดยทั่วไปจะใช้เป็นตำแหน่งทางกิตติมศักดิ์สำหรับบุคคลในฐานะที่เท่ากันกับสมาชิกคนอื่น ๆ ในกลุ่มหรือคณะ แต่ได้รับความเคารพอย่างไม่เป็นทางการตามธรรมเนียมเนื่องจากระดับ อาวุโส ของพวกเขา ในทางประวัติศาสตร์ สมาชิกเอกแห่งวุฒิสภา ของ วุฒิสภาโรมัน จะเป็นผู้เป็นหนึ่งในบรรดาสมาชิกวุฒิสภา และได้รับอภิสิทธิ์ในการพูดเป็นคนแรกของการอภิปราย อีกทั้งมีอำนาจในการเรียกประชุมวุฒิสภาได้ นอกจากนี้ คอนสแตนตินมหาราช ก็ได้รับบทบาทของ primus inter pares อย่างไรก็ตามคำนี้มักจะใช้เพื่อ ประชดประชัน หรือ การรังเกียจตัวเอง โดยผู้นำที่มีสถานะที่สูงขึ้นมากในรูปแบบของ ความเคารพ ความสนิทสนมกัน หรือ การโฆษณาชวนเชื่อ หลังจากการ ล่มสลายของสาธารณรัฐ จักรพรรดิโรมัน ในสมัยแรกเรียกตัวเองว่าเป็น "ผู้เป็นหนึ่ง" ผู้มีอภิสิทธิ์ในชีวิตและความตายเหนือ "เหล่าประชาราษฎร์" และปัจจุบันได้มีการนำมาใช้ในฐานะของ ประธานระบบกองหนุนสหพันธ์สำรองของสหรัฐอเมริกา, นายกรัฐมนตรี ของ ประเทศในระบบรัฐสภา, ประธานสภาแห่งรัฐแห่งสมาพันธรัฐสวิตเซอร์แลนด์, ประธานศาลสูงสุดของประเทศสหรัฐอเมริกา, หัวหน้าผู้พิพากษาของประเทศฟิลิปปินส์, อัครมุขนายกแห่งแคนเทอเบอรี่ แห่ง แองกลิคันคอมมิวเนียน และ อัครบิดรสากลแห่งคริสตจักรออโธด็อกซ์ตะวันออก ของ นิกายอีสเติร์นออร์โธด็อกซ์
การใช้ในชาติต่าง ๆ.
การใช้ภายในเครือจักรภพ.
นายกรัฐมนตรีหรือรัฐมนตรีเอก.
ในรัฐสหพันธ์ที่อยู่ภายในเครือรัฐจักรภพ, ทั้ง แคนาดา และ ออสเตรเลีย ซึ่งใน สมเด็จพระราชินีนาถเอลิซาเบธที่ 2 เป็น ประมุขแห่งรัฐ ผู้ซึ่งเป็นกษัตริย์ภายใต้รัฐธรรมนูญ โดยมี ผู้สำเร็จราชการ หรือ ผู้ต่างพระเนตรพระกรรณในพระองค์ ได้รับการแต่งตั้งจาก สภาองคมนตรีในสมเด็จฯ เพื่อเป็นตัวแทนของสมเด็จพระราชินี ผู้สำเร็จราชการแทนพระองค์มักจะแต่งตั้งผู้นำพรรคการเมืองซึ่งเป็นผู้ดำรงตำแหน่งอย่างน้อยในการเลือกตั้งของสภานิติบัญญัติเป็น นายกรัฐมนตรี ซึ่งมีความสัมพันธ์กับ รัฐมนตรีในพระองค์ คนอื่น ๆ คือ "primus inter pares" หรือ "ผู้เป็นหนึ่งในบรรดาผู้เท่าเทียมกัน" และจะมีการกระทำเช่นเดียวในระดับภาคมณฑลหรือระดับรัฐ โดยรองผู้สำเร็จราชการแห่งมณฑลต่างๆในแคนาดาหรือผู้ว่าการในรัฐต่างๆของออสเตรเลีย ในฐานะรองผู้สำเร็จราชการในสภาองคมนตรีฯ มีอำนาจแต่งตั้งผู้นำพรรคในระดับมณฑลหรือรัฐที่มีที่นั่งในสภานิติบัญญัติประจำรัฐหรือมณฑลเป็นขั้นต่ำในขึ้นมาเป็น รัฐมนตรีเอกมณฑลหรือรัฐมนตรีเอกแห่งรัฐ
อุปราช ในแคนาดาและออสเตรเลีย.
ในฐานะที่เป็น รัฐราชาธิปไตยแบบสหพันธ์ ใน แคนาดา รองผู้สำเร็จราชการในพระองค์ ผู้เป็นตัวแทนของ พระมหากษัตริย์แคนาดา ในแต่ละมณฑลจะทำหน้าที่เป็น "ประมุขแห่งรัฐ" ในมณฑลต่างๆ และไม่เหมือนใน ประเทศออสเตรเลีย กับ ผู้สำเร็จราชการในพระองค์ประจำรัฐของออสเตรเลีย รองผู้ว่าการในแคนาดาไม่ได้รับการแต่งตั้งจากสภาองคมนตรี แต่โดย ผู้สำเร็จราชการแคนาดาตามคำแนะนำของนายกรัฐมนตรีแคนาดา เป็นที่รู้จักในฐานะผู้สำเร็จราชการในคำแนะนำของสภาองคมนตรี ในทำนองเดียวกันกับในประเทศออสเตรเลียมีผู้ว่าราชการเป็นตัวแทนของ พระมหากษัตริย์ออสเตรเลีย ในแต่ละรัฐของออสเตรเลีย ที่ประกอบด้วยเครือจักรภพแห่งชาติของออสเตรเลียทำให้พวกเขา เป็น"ประมุขแห่งรัฐ"ในแต่ละรัฐของตัวเอง ในแต่ละกรณีผู้สำเร็จราชการหรือรองผู้สำเร็จราชการหลายท่านไม่ได้มองว่าได้เป็นผู้ใต้บังคับบัญชาของข้าหลวงใหญ่ทั้งใน ข้าหลวงใหญ่แห่งออสเตรเลีย และ ข้าหลวงใหญ่แห่งแคนาดา - แต่ในฐานะอุปราชสหพันธ์ - คือหนึ่งในบรรดาผู้เท่าเทียมกันทั้งปวง
สิ่งมีชีวิตกินเนื้อ
สิ่งมีชีวิตกินทั้งพืชและสัตว์
สิ่งมีชีวิตกินพืชและสัตว์  เป็นสิ่งมีชีวิตที่สามารถอยู่รอดได้โดยอาศัยสารอาหารที่ได้จากการกินทั้งเนื้อสัตว์และพืชเป็นอาหาร โดยสามารถย่อยคาร์โบไฮเดรต โปรตีน ไขมัน และเส้นใย และเผาผลาญสารอาหารและพลังงานที่มาจากแหล่งที่ดูดซึมได้
รายชื่อรางวัลและการเสนอชื่อที่ไอเดิลได้รับ
รายชื่อรางวัลและการเสนอชื่อของไอเดิล เกิร์ลกรุปเกาหลีใต้ ที่ก่อตั้งขึ้นโดยคิวบ์เอนเตอร์เทนเมนต์ ไอเดิลได้รับรางวัลศิลปินหน้าใหม่หลายรางวัลจากการแสดงช่วงปลายปีที่เกาหลีใต้ เช่น เอเชียอาร์ติสต์อะวอดส์, แกออนชาร์ตเคป็อปอะวอดส์, จีนีมิวสิกอะวอดส์, โกลเดนดิสก์อะวอดส์, โคเรียป็อปปูลาร์มิวสิกอะวอดส์ และเมลอนมิวสิกอะวอดส์ พวกเธอได้รับรางวัล แดซัง (Grand Prize) เป็นครั้งแรกในปี 2022 ที่ Brand of the Year Awards
สัตว์กินพืช
สัตว์กินพืช  เป็นสิ่งมีชีวิตที่มีลักษณะทางกายภาพซึ่งปรับตัวมาเพื่อให้สามารถกินพืชเป็นอาหารเพียงอย่างเดียวเป็นหลักได้
สิ่งมีชีวิตกินพืชส่วนมากจะมีพฤกษชาติในลำไส้ (gut flora) ซึ่งช่วยให้ย่อยพืชซึ่งสามารถย่อยได้ยากกว่าเนื้อสัตว์ได้ง่ายขึ้น โดยเกิดขึ้นจากโปรโตซัวหรือแบคทีเรียที่ย่อยเซลลูโลส
ทวีเกียรติ มีนะกนิษฐ
ศาสตราจารย์ ดร. ทวีเกียรติ มีนะกนิษฐ (เกิด 15 มิถุนายน 2496) เป็นนักนิติศาสตร์ เคยดำรงตำแหน่งอาจารย์ประจำคณะนิติศาสตร์ มหาวิทยาลัยธรรมศาสตร์ กรรมการการป้องกันและปราบปรามการฟอกเงินคณะกรรมการป้องกันและปราบปรามการฟอกเงิน กรรมการพิจารณาปรับปรุงประมวลกฎหมายอาญา สำนักงานคณะกรรมการกฤษฎีกา รองอธิการบดีฝ่ายบริหารทั่วไปมหาวิทยาลัยธรรมศาสตร์ ศูนย์รังสิต และผู้บรรยายพิเศษโรงเรียนนายร้อยตำรวจ ปัจจุบันดำรงตำแหน่งตุลาการศาลรัฐธรรมนูญ
การหาลำดับแบบไอออนเซมิคอนดักเตอร์
การหาลำดับแบบไอออนเซมิคอนดักเตอร์ เป็นวิธีการหาลำดับดีเอ็นเอ โดยอาศัยการตรวจจับไอออนไฮโดรเจน(H+)ที่ถูกปล่อยออกมา ในระหว่างที่เกิดปฏิกิริยาพอลิเมอร์ไรเซชัน (Polymerization) ของ DNA วิธีการนี้จะเรียกว่า "การหาลำดับโดยการสังเคราะห์" ซึ่งเกิดในระหว่างการสร้างดีเอ็นเอสายใหม่(complementary strand) โดยจะอาศัยลำดับของสายเทมเพลต (template strand)เป็นแม่แบบ
หลุมขนาดเล็ก (Microwell) ที่มีสายดีเอ็นเอแม่แบบอยู่จะถูกหาลำดับโดยการเติมดีออกซีไรโบนิวคลีโอไทด์ไตรฟอสเฟต (dNTP) เพียงชนิดเดียวในแต่ละรอบ ถ้า dNTP นั้นเกิดการเข้าคู่สมกับนิวคลีโอไทด์ในเทมเพลต ก็จะเกิดการสร้างสายใหม่ที่เป็นคู่สมกับดีเอ็นเอแม่แบบขึ้น เป็นเหตุให้มีการหลั่งไฮโดรเจนไอออน(H+)ออกมาแล้วถูกไอออนเซ็นเซอร์ ISFET ตรวจจับได้ ซึ่งบ่งชี้ว่าเกิดปฏิกิริยาพอลิเมอร์ไรเซชันขึ้น ถ้าเกิดว่าในสายดีเอ็นเอแม่แบบมีเบสที่เป็นชนิดเดียวกันซ้ำกันเยอะๆ ก็จะเกิดการนำ dNTP มาต่อสายที่มากกว่าหนึ่งตัวในหนึ่งรอบส่งผลให้เกิดการปล่อยไฮโดรเจนจำนวนมากและเกิดสัญญาณมากกว่าปกติ